Suruhanjaya Tenaga 12, Jalan Tun Hussein, Precinct 2 62100 Putrajaya, Malaysia T : +603 8870 8500 F : +603 8888 8637 Toll Free : 1-800-2222-78 (ST) KENYATAAN MEDIA 23 JUN 2023 PELARASAN TARIF ELEKTRIK DI SEMENANJUNG BAGI TEMPOH 1 JULAI 2023 HINGGA 31 DISEMBER 2023 PUTRAJAYA, 23 Jun - Kerajaan pada 23 Jun 2023 telah bersetuju supaya pelarasan tarif elektrik di bawah pelaksanaan mekanisme Pelepasan Kos Tidak Berimbang (Imbalance Cost Pass-Through, ICPT), bagi pengguna di Semenanjung untuk tempoh 1 Julai 2023 hingga 31 Disember 2023 dilaksanakan secara bersasar seperti berikut: (a) pengguna domestik (tarif A) dengan unit penggunaan elektrik sebanyak 1,500 kWj dan ke bawah akan kekal menerima rebat 2 sen/kWj; (b) pengguna domestik (tarif A) dengan unit penggunaan elektrik melebihi 1,500 kWj akan dikenakan surcaj 10.00 sen/kWj; (c) pengguna bukan domestik dalam kategori tarif komersial dan perindustrian voltan rendah (tarif B dan D) dikenakan surcaj pada kadar 3.70 sen/kWj; (d) pengguna bukan domestik dalam kategori tarif pertanian spesifik (tarif H, H1 dan H2) kekal surcaj pada kadar 3.70 sen/kWj; (e) pengguna bukan domestik yang terdiri daripada operator air dan pembetungan akan mengalami penurunan kadar surcaj daripada 20sen/kWj kepada 3.70sen/kWj; dan MENGENAI SURUHANJAYA TENAGA Suruhanjaya Tenaga (ST) merupakan badan kawal selia yang bertanggungjawab untuk mengawal selia sektor tenaga, khususnya industri pembekalan tenaga elektrik dan gas berpaip di Semenanjung Malaysia dan Sabah. Suruhanjaya Tenaga memastikan bahawa pembekalan elektrik dan gas berpaip kepada pengguna adalah terjamin, berdaya harap, selamat dan pada harga yang berpatutan. 1 of 4
(f) pengguna bukan domestik di kalangan industri dan komersil bervoltan sederhana dan voltan tinggi (selain daripada kategori dalam sub perenggan (c), (d) dan (e) di atas) akan mengalami penurunan kadar surcaj daripada 20sen/kWj kepada 17sen/kWj. Penetapan tarif elektrik untuk Tenaga Nasional Berhad (TNB) dilaksanakan melalui kerangka kerja kawal selia berasaskan insentif (Incentive-Based Regulation Framework - IBR). Di bawah kerangka IBR ini, tarif elektrik mempunyai dua komponen utama, iaitu tarif asas dan ICPT. Tarif asas tidak berubah dalam tempoh kawal selia IBR yang disemak setiap 3 tahun. Namun demikian, kadar ICPT diselaras setiap 6 bulan, bergantung kepada perubahan kos bahan api bagi penjanaan elektrik. Pelarasan ini mengambil kira perbezaan antara kos bahan api dan kos penjanaan elektrik sebenar (bagi tempoh 6 bulan) berbanding kos yang diunjurkan dalam penetapan kadar tarif asas TNB. Sebarang perbezaan akan dilepaskan dalam bentuk rebat atau surcaj (sen/kWj) melalui bil elektrik pengguna. Sekiranya kos sebenar melebihi kos yang diunjurkan, maka pengguna akan dikenakan surcaj. Namun, sekiranya kos sebenar lebih rendah dari kos yang diunjurkan, maka pengguna akan menerima rebat. Pada masa ini, sebanyak 57% daripada campuran bahan api penjanaan elektrik semasa di Semenanjung Malaysia adalah berasaskan sumber arang batu, diikuti dengan gas asli sebanyak 37%. Oleh kerana berlaku peningkatan ketara ke atas kos bahan api, ia menyebabkan kos penjanaan elektrik meningkat sebanyak 58% dan memberikan impak yang signifikan terhadap kos ICPT dan tarif elektrik amnya. Dalam konteks ini, purata harga arang batu telah meningkat sebanyak 120% dalam tempoh 6 bulan, iaitu USD174 per tan metrik berbanding unjuran harga purata USD79 per tan metrik. Dengan mengambil kira keputusan pelaksanaan surcaj ICPT secara bersasar ini, Kerajaan akan memperuntukkan subsidi sebanyak RM5.2 bilion kepada kategori- kategori pengguna yang terlibat, bagi meminimumkan impak ICPT. MENGENAI SURUHANJAYA TENAGA Suruhanjaya Tenaga (ST) merupakan badan kawal selia yang bertanggungjawab untuk mengawal selia sektor tenaga, khususnya industri pembekalan tenaga elektrik dan gas berpaip di Semenanjung Malaysia dan Sabah. Suruhanjaya Tenaga memastikan bahawa pembekalan elektrik dan gas berpaip kepada pengguna adalah terjamin, berdaya harap, selamat dan pada harga yang berpatutan. 2 of 4
Bagi memantau penggunaan elektrik dan subsidi yang diberikan, pengguna boleh merujuk kepada bil elektrik bulanan masing-masing. Selain itu, pengguna juga boleh menganggarkan kos bil elektrik bulanan pada masa akan datang dengan menggunakan kalkulator tarif elektrik yang dapat dicapai melalui portal Bagi tujuan ini, pengguna boleh memasukkan unjuran harga arang batu dan gas serta kadar tukaran wang asing (forecast fuel price & forex) untuk membuat anggaran kos ICPT bagi tempoh pelarasan tarif akan datang. Selain itu, semua pengguna digalakkan untuk mengamalkan penggunaan elektrik dengan bijak melalui penggunaan peralatan elektrik cekap tenaga. Terdapat pelbagai cara mudah yang boleh dilakukan untuk menjimatkan penggunaan tenaga elektrik, antaranya: (a) melaksanakan audit penggunaan tenaga dengan cara memantau dan menganalisa penggunaan tenaga elektrik serta mengenal pasti peralatan, proses dan sistem yang boleh ditambah baik; (b) membeli atau menggantikan peralatan elektrik yang mempunyai penarafan 5- Bintang dan memberikan lebih banyak penjimatan tenaga elektrik, serta melaksanakan penyelenggaraan terhadap peralatan elektrik secara berkala mengikut spesifikasi yang ditetapkan; (c) memastikan suis ditutup apabila tidak digunakan bagi mengelakkan pembaziran tenaga elektrik; (d) menggunakan peralatan elektrik dengan lebih efisien, contohnya menetapkan suhu penyaman udara pada 24°C - 26°C dan melaksanakan penyelenggaraan terhadap peralatan elektrik secara berkala; dan (e) para pengguna elektrik juga digalakkan untuk memanfaatkan Program Net Energy Metering (NEM) sebagai langkah untuk meminimumkan kos bil elektrik. MENGENAI SURUHANJAYA TENAGA Suruhanjaya Tenaga (ST) merupakan badan kawal selia yang bertanggungjawab untuk mengawal selia sektor tenaga, khususnya industri pembekalan tenaga elektrik dan gas berpaip di Semenanjung Malaysia dan Sabah. Suruhanjaya Tenaga memastikan bahawa pembekalan elektrik dan gas berpaip kepada pengguna adalah terjamin, berdaya harap, selamat dan pada harga yang berpatutan. 3 of 4
***TAMAT*** Untuk keterangan lanjut, sila hubungi: Veliana Ruslan/Hazwani Ghazali/Muhammad Harith Safruddin Unit Promosi dan Hubungan Luar Tel: 03-8870 8753/019-2131978 (Veliana)/011 28866271 (Hazwani)/018 3822545 (Harith) Emel: MENGENAI SURUHANJAYA TENAGA Suruhanjaya Tenaga (ST) merupakan badan kawal selia yang bertanggungjawab untuk mengawal selia sektor tenaga, khususnya industri pembekalan tenaga elektrik dan gas berpaip di Semenanjung Malaysia dan Sabah. Suruhanjaya Tenaga memastikan bahawa pembekalan elektrik dan gas berpaip kepada pengguna adalah terjamin, berdaya harap, selamat dan pada harga yang berpatutan. 4 of 4